ვერნოს ბრძოლა
ვერნოს ბრძოლა (1424 წლის 17 აგვისტო) — დაპირისპირება ინგლისის არმიასა და საფრანგეთ-შოტლანდიის გაერთიანებულ ჯარს შორის. ბრძოლაში გამარჯვებამ ინგლისს ძალიან დიდი შედეგი მოუტანა და ამის გამო მეორე აზენკურს უწოდებენ. ბრძოლა ინგლისელ გრძელმშვილდოსნებსა და შოტლანდიელ მშვილდოსნებს შორის ისრების სროლით დაიწყო, რის შემდეგაც 2000 მილანელი მძიმე კავალერია ინგლისელებს შეეტაკა, გვერდი აუარეს არაეფექტურად ინგლისელთა ნასროლ ისრებს და შეაღწიეს მტრის რიგებში. მათ გაანადგურეს ინგლისელი მშვილდოსნების ფრთა და შემდეგ დაიძრნენ მტრის მარაგისკენ. იმავდროულად, კარგად შეიარაღებული ინგლისელი და ფრანკო-შოტლანდიელი მებრძოლები ერთმანეთ როგორც ქვეითები დაუპირისპირდნენ, მათ სასტიკი ბრძოლა გამართეს ერთმანეთში, რომელიც დაახლოებით 45 წუთი გაგრძელდა. ფრანგები და შოტლანდიელები საბოლოოდ გატეხეს და დახოცეს, განსაკუთრებით შოტლანდიელებს არ მიუღიათ მონაწილეობა. მილანის კავალერია დაბრუნდა ველზე ბრძოლის ბოლოს, მაგრამ როდესაც ფრანკო-შოტლანდიელების დამარცხების შესახებ შეიტყვეს. სულ 6000 ფრანგი და შოტლანდიელი მოკლეს და 200 ტყვედ აიყვანეს. ბურგუნდიელი მემატიანე ჟან დე ვავრინი, რომელიც მონაწილეობდა ბრძოლაში, ასახელებდა 1 600 ინგლისელ მკვდარს თუმცა ინგლისელი სარდალი, ჯონი, ბედფორდის ჰერცოგი, ამტკიცებდა, რომ დაკარგა მხოლოდ ორი მეიარაღე და რამდენიმე მშვილდოსანი. შოტლანდიის არმია დუგლასისა და ბუჩანის გრაფის მეთაურობით (ორივე ბრძოლაში დაიღუპა), თითქმის განადგურდა. ბევრი ფრანგი დიდებული ტყვედ ჩავარდა, მათ შორის ალენსონის ჰერცოგი და მარშალი დე ლა ფაიეტი. ვერნოს შემდეგ ინგლისელებმა ნორმანდიაში პოზიციის განმტკიცება შეძლეს. შოტლანდიის არმიამ, როგორც ცალკეულმა ერთეულმა, შეწყვიტა მნიშვნელოვანი როლის თამაში ასწლიან ომში, თუმცა ბევრი შოტლანდიელი დარჩა საფრანგეთის სამსახურში.